ai4bharat/Pralekha huggingface dataset:
وزارت آیوش
طبی خواص کے حامل پودوں کے تحفظ اور ترقیاتی علاقوں کی صورتحال
نئی دہلی، 27جولائی 2021: وزارت آیوش کے تحت طبی خواص کے حامل پودوں کا قومی بورڈ 2014۔15 سے ’’طبی خواص کے حامل پودوں کے تحفظ، نشو و نما اور ہمہ گیر انتظام کاری کے لئے ایک مرکزی شعبے کی اسکیم کو نافذکر رہا ہے۔ اس اسکیم کے تحت، طبی خواص کے حامل پودوں کے بورڈ نے سات ریاستوں میں چوبیس  طبی خواص کے حامل پودوں کے تحفظ اور ترقیاتی علاقے  قائم کرنے کے لئے پروجیکٹ پر مبنی تعاون فراہم کیا ہے۔ مذکورہ بالا طبی خواص کے حامل پودوں کے تحفظ اور ترقیاتی علاقے  کے قیام کے لئے 940 لاکھ روپئے منظور کیے گئے ہیں اور 635.99 لاکھ روپئے جاری کیے جا چکے ہیں۔
طبی خواص کے حامل پودوں کے تحفظ اور ترقیاتی علاقے کا کام طبی خواص کے حامل پودوں کو ان کی فطری جگہوں میں نگرانی/تحفظ فراہم کرانا ہے۔ ایم پی سی ڈی اے کے طویل مدتی فوائد ہمہ گیر استعمال کے توسط سے مقامی/قبائلی برادریوں کے لئے ذریعہ معاش بھی پیدا کریں گے۔
یہ اطلاع آیوش کے وزیر مملکت جناب مہیندرا بھائی منجاپارا کے ذریعہ آج راجیہ سبھا میں ایک تحریری جواب کے تحت دی۔
وزیراعظم کا دفتر
گجرات دِوَس کے موقع پر گجرات کے عوام کو وزیراعظم کی مبارکباد
نئی دہلی، یکم مئی 2020،وزیراعظم جناب نریندر مودی نے گجرات کے عوام کو ان کے یوم ریاست کےموقع پر مبارکباد پیش کی ہے۔
“ગુજરાતની જનતાને રાજ્યના સ્થાપના દિવસની ખૂબ ખૂબ શુભેચ્છાઓ ! ગુજરાતની પ્રજા પુરુષાર્થ માટે જાણીતી છે. ગુજરાતીઓએ ઘણાં બધાં ક્ષેત્રોમાં વિશેષ યોગદાન આપ્યું છે. ગુજરાત સદૈવ સિદ્ધિઓનાં નવાં શિખરો સર કરતું રહે એવી મનોકામના... જય જય ગરવી ગુજરાત !”, the PM said.
۔۔۔۔۔۔۔۔۔۔۔
م ن۔ک ا۔

U- 2189
(
نائب صدر جمہوریہ ہند کا سکریٹریٹ
نائب صدر جمہوریہ نے قابلِ تجدید توانائی اور آئی ٹی سمیت مختلف شعبوں میں بھارت اور منگولیا کے درمیان باہمی تعلقات کو وسیع کرنےپر زور دیا
نئی دلّی میں منگولیا کے صدر کے ساتھ ملاقات کی اور وفد کی سطح پر بات چیت کی
دونوں لیڈروں نے دہشت گردی کی مذمت کی اور اِس لعنت سے نمٹنے کے لئے ایک متحدہ عالمی اقدام پر زور دیا
نئیدہلی ، 20 ستمبر / نائب صدر جمہوریہ ہند جناب ایم وینکیا نائیڈو نے قابلِ تجدید توانائی ، خاص طور پر شمسی توانائی اور اطلاعاتی ٹیکنا لوجی سمیت مختلف شعبوں میں بھارت اور منگولیاکے درمیان باہمی تعلقات کو وسیع کرنے پر زور دیا ۔ جناب نائیڈو نے یہ بھی کہا کہ بین الاقوامی شمسی اتحاد میں منگولیاکی شرکت اس شعبے میں دونوں ملکوں کے درمیان تعاون میں اضافہ کرنے کی جانب ایک اہم قدم ہے ۔
آج نئی دلّی کے حیدر آباد ہاؤس میں منگولیا کے صدر جناب کھلتماجین بتّولگا کے ساتھ گفتگوکرتے ہوئے نائب صدر جمہوریہ نے کہا کہ منگولیا کے صدر کی سطح کا یہ دورہ تقریباً ایک دہائی بعد ہو رہا ہے اور یہ بھارت کے لئے خصوصی اہمیت کا حامل ہے ۔
انہوں نے اس اعتماد کا اظہارکیا کہ ان کا دورہ دونوں ملکوں کےدرمیان اسٹریٹیجک ساجھیداری کو مضبوط کرے گا اور تعلقات میں نئی جہت اور ولولہ پیدا کرے گا ۔
اس بات کاذکر کرتے ہوئے کہ منگولیا اور بھارت صرف اسٹریٹیجک ساجھیدار ہی نہیں بلکہ روحانی بھائی بھی ہیں ۔ جناب نائیڈو نے منگلولیا کے طلباء ، دانشوروں اور بھکشوؤں کابھارت میں خیر مقدم کرتے ہوئے کہاکہ وہ بودھ تعلیمات کے حصول کے لئے بھارت میں اپنا وقت گزاریں ۔
نائب صدر جمہوریہ نے صدر بتّولگا اور وزیر اعظم نریندرمودی کے ذریعے آج اولان باتر میں گندن مونسٹری میں ویڈیو کانفرنسنگ کے ذریعے بھگوان بدھ کے مجسمے کی نقاب کشائی پر خوشی کااظہار کرتے ہوئے کہا کہ یہ مجسمہ بھارت اور منگولیا کے عوام اور ہماری مشترکہ بودھ وراثت اور طویل مدتی دوستی کی علامت ہے ۔ اس بات کا ذکر کرتے ہوئےکہ 2020 ء میں بھارت اور منگولیا کےدرمیان سفارتی تعلقات کے قیام کی 65 ویں سالگرہ ہو گی ، جناب نائیڈو نے بھارت – منگولیا تعلقات کو اسٹریٹیجک ساجھیداری کی سطح تک پہنچانے کی ستائش کی ۔
اس بات کاذکر کرتے ہوئے کہ بھارت صلاحیت سازی میں منگولیاکے ساتھ ساجھیداری کاخواہش مند ہے اور بنیادی ڈھانچے کے فروغ میں امداد کی پیشکش کرتاہے ، نائب صدر جمہوریہ نے کہا کہ آئی ٹی میں اے بی واجپئی سینٹر فار ایکسیلنس منگولیا کے نو جوانوں کو آئی ٹی کی تعلیم اور روز گار فراہم کرے گا اور انہوں نے اس کی جلدتکمیل پر زور دیا ۔
اس بات پر زور دیتے ہوئے کہ جمہوریت ، آزادی اور عوام کی فلاح و بہبود کے لئے جمہوری اداروں کی موثر کارکردگی بھارت اور منگولیاکو فطری دوست اور ساجھیدار بناتے ہیں ، نائب صدر جمہوریہ نے کہاکہ وہ بھارت – منگولیا تعلقات کی 65 ویں سالگرہ منانے کے لئے منگولیا کا دورہ کرنے کے منتظر ہیں ۔
جناب نائیڈو نے بھارتی سیاحوں اور منگولیا آنے والے کاروباری لوگوں کوآمد پر ویزا فراہم کرنے کے منگولیا کے فیصلے کی ستائش کی ۔
نائب صدر جمہوریہ نے منگولیا کے صدر کے ساتھ اعلیٰ سطحی بات چیت کی۔ دونوں لیڈرو نے دہشت گردی کی مذمت کی اور اس لعنت سے نمٹنے کے لئے ایک متحدہ عالمی اقدام کی ضرورت پر زور دیا۔ اس کے علاوہ ، تیل ریفائنری اور ریلوے لائنوں سمیت بنیادی ڈھانچے کے کئی پروجیکٹوں پر تبادلۂ خیال کیا گیا ۔
اس موقع پر نو جوانوں کے امور اور کھیل کود کی وزارت میں وزیر مملکت  جناب کرن ریجیجو ، پیٹرولیم اور قدرتی گیس کے مرکزی وزیر دھرمندر پردھان اور رکن پارلیمنٹ پرہلاد سنگھ پٹیل ، وزارت خارجہ میں مشرقی امور کی سکریٹری محترمہ وجے ٹھاکر اور دیگر عہدیدار موجود تھے ۔

(Visitor Counter : 43
نوجوانوں کے امور اور کھیل کود کی وزارت
مرکزی وزیر جناب انوراگ سنگھ ٹھاکر نے فیفا کے سی ای او جناب یوری جورکیف سے ملاقات کی
زیادہ ٹورنامنٹس اور اسکیموں کے توسط سے زمینی سطح پر فٹبال کے کھیل کو فروغ دینے کے موضوع پر تبادلہ خیالات کیے
نئی دہلی، 25 اکتوبر2021:
نوجوانوں کے امور اور کھیل کود کے مرکزی وزیر جناب انوراگ سنگھ ٹھاکر نے آج نئی دہلی میں فیفا کے سی ای او جناب یوری جورکیف سے ملاقات کی۔
میٹنگ کے دوان انہوں نے اس بارے میں بات چیت کی کہ زمینی سطح پر فٹبال کے کھیل کی کیسے حوصلہ افزائی کی جا سکتی ہے اور زیادہ ٹورنامنٹ اور تقریبات کے انعقاد سے اس کی توسیع کیسے کی جا سکتی ہے۔ جناب ٹھاکر نے کہا کہ حال ہی میں ہوئے ٹوکیو اولمپک کھیلوں میں حاصل ہوئی کامیابی کے بعد بھارت میں کھیلوں کے تئیں دلچسپی میں اضافہ رونما ہوا ہے۔ کھیل کود کی ثقافت کو پروان چڑھانے سے متعلق وزیر اعظم جناب نریندر مودی کے ویژن کے تعلق سے بھی حالیہ ہفتوں میں ایک نئی رفتار کا مشاہدہ کیا گیا ہے۔
جناب یوری نے جناب ٹھاکر کو اپنے فٹبال کے گر دکھائے، جبکہ جناب ٹھاکر نے بھی اپنی ڈربلنگ مہارت کا مظاہر کیا۔
ریلوے کی وزارت
بھارتی ریلوے دہلی کے کشن گنج میں تقریباً 30.76 کروڑ روپئے کی لاگت سے ایک عالمی سطح کی کشتی اکادمی قائم کرے گا
کشتی کے لیے خصوصی طور سے قائم کی جانے والی یہ اکادمی، جدید تربیتی سہولتوں سے آراستہ ملک کی سب سے بڑی اکادمی ہوگی
نئی دہلی، 11 فروری 2022:
کھلاڑیوں کو بہترین کھیل سہولتیں فراہم کرانے کے لیے محترم وزیر اعظم کی تصوریت کے مطابق محترم وزیر ریلوے نے بھارتی ریلوے کے پہلوانوں کو جلد از جلد جدید کشتی اکادمی فراہم کرانے کے لیے اپنی عہد بستگی ظاہر کی تھی۔ ریلوے میں عالمی سطح کی کشتی اکادمی قائم کرنے کی عہدبستگی کو پورا کرنے کے لیے دہلی کے کشن گنج میں تقریباً 30.76 کروڑ روپئے کی لاگت سے ایک پروجیکٹ کو منظوری دی گئی ہے۔ یہ ریلوے کی ایک اور حصولیابی ہوگی۔
خصوصی طور پر کشتی کے لیے قائم کی جانے والی یہ اکادمی بہترین تربیتی سہولتوں سے آراستہ ملک کی سب سے بڑی اکادمی ہوگی۔ آنے والے وقت میں یہ اکادمی متعدد نئے پہلوانوں کو چیمپئن بننے کا موقع فراہم کرے گی۔
بھارتی ریلوے نے بھارت میں کشتی کو فروغ دینے میں ایک اعلیٰ سطحی کردار ادا کیا ہے اور بیشتر بہترین پہلوان ریلوے سے ہی ہیں۔ بھارت کے لیے اولمپک کشتی مقابلوں میں بھارتی ریلوے کے سشیل کمار ، ساکشی ملک ، روی کمار اور بجرنگ پونیا  نے متعدد تمغات جیتے ہیں۔
حالیہ ٹوکیو اولمپک 2020 میں بھارتی ریلوے کے کھلاڑیوں کی کارکردگی شاندار رہی۔ بھارت کے ذریعہ جیتے گئے 7 تمغات میں سے 3 افرادی تمغات محترمہ میرابائی چانو ، جناب روی کمار ، جناب بجرنگ  اور کانسہ کا تمغہ جیتنے والی مردوں کی بھارتی ہاکی ٹیم کے دو کھلاڑی بھارتی ریلوے سے تھے۔
ریلوے اسپورٹس پرموشن بورڈ  کے ذریعہ بھارتی ریلوے بڑے پیمانے پر ملک میں کھیلوں کو فروغ دینے میں اپنا تعاون دے رہی ہے۔ ریلوے نے مختلف ترغیبات کے ساتھ نوکری کا تحفظ دے کر بڑی تعداد میں کھلاڑیوں کی مدد کی ہے۔ موجودہ دور میں بھارتی ریلوے میں 29 کھیلوں میں 9000 سے زائد کھلاڑی رول پر ہیں۔ ریلوے کے کھلاڑیوں نے اولمپک، ایشیائی کھیلوں اور دولت مشترکہ کھیلوں وغیرہ جیسے کھیل کود کے تمام بڑے مقابلوں میں ملک کا سر فخر سے بلند کیا ہے۔ ان کی زبردست حصولیابیوں کے عوض ریلوے کے کھلاڑیوں کو مجموعی طور پر 27 پدم شری، 176 ارجن، 12 دھیان چند، 14 دروناچاریہ اور 9 میجر دھیان چند کھیل رتن ایوارڈس سے نوازا گیا ہے۔
زراعت اور کاشتکاروں کی فلاح و بہبود کی وزارت
فصل کی باقیات جلانے کا بڑھتا ہوا مسئلہ
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ فضائی آلودگی سے نمٹنے اور فصلوں کی باقیات کے انتظام کے لئے درکار مشینری کو سبسڈی فراہم کرنے کے لئے، پنجاب، ہریانہ، اتر پردیش اور دہلی کی این سی ٹی حکومتوں کیلئے ‘ان-سیتو مینجمنٹ آف کراپ ریزیڈیو’کے تحت زرعی میکانائزیشن کے فروغ کی اسکیم پر عمل ہو رہا ہے۔ یہ مرکزی سیکٹر کی ایک اسکیم ہے اور اس اسکیم پر پنجاب، ہریانہ، اتر پردیش اور دہلی کی این سی ٹی ریاستوں میں فصل کی باقیات کی انتظام کے لئے 19-2018 سے عمل ہو رہا ہے۔ مذکورہ اسکیم کے تحت کاشتکاروں کو فصل کی باقیات کے انتظام کی مشینری کی خریداری کے لئے مشینری کی لاگت کی 50 فیصد مالی امداد فراہم کی جاتی ہے اور پروجیکٹ کی لاگت کی 80 فیصد مالی امداد کاشتکاروں کی کوآپریٹو سوسائٹیوں، زرعی اشیاء پیدا کرنے والی تنظیموں یعنی فارمرز پروڈیوسرز آرگنائزیشن  اور پنچایتوں کو فراہم کی جاتی ہے تاکہ وہ فصل کی باقیات کے انتظام کی مشینری کے کسٹم ہائرنگ سینٹرز کا قیام کر سکیں۔ 19-2018سے 23-2022 کی مدت کے دوران، ان ریاستوں کو 3,138.17 کروڑ روپے جاری کئے جا چکے ہیں اور 39,000 سے زیادہ کسٹم ہائرنگ سینٹرز  قائم کئے گئے ہیں اور ان سی ایچ سیز کو اور چار ریاستوں کے انفرادی کسانوں کو 2.30 لاکھ سے زیادہ فصل کی باقیات کے انتظام سے متعلق مشینیں فراہم کی جا چکی ہیں۔
انڈین کونسل آف ایگریکلچرل ریسرچ یعنی زرعی تحقیق سے متعلق بھارتی کونسل پوسا نے بائیو ڈی کمپوزر تیار کیا ہے، جو دھان کے بھوسے کو تیزی سے گلنے کے لئے پھپھوند کی مختلف اقسام  کا ایک مائکروبیل کنسورشیم ہے۔ اس کنسورشیم کے استعمال سے دھان کے بھوسے کو کھیت میں ہی گلنے کے عمل کو تیز کیا جاتا ہے۔ بجلی کی وزارت نے ‘‘کوئلے پر مبنی پاور پلانٹس میں کو-فائرنگ کے ذریعے بجلی کی پیداوار کے لئے بائیو ماس کے استعمال کی خاطر ایک نظر ثانی شدہ پالیسی کو متعارف کیا ہے، جس میں کوئلے پر مبنی پاور پلانٹس میں کوئلے کے ساتھ 5 سے 7 فیصد موزوں بایوماس پیلٹس کو، کو-فائر کرنے کا حکم دیا گیا ہے۔ نئی اور قابل تجدید توانائی نے بائیو انرجی پروگرام کو نوٹیفائی کیا ہے، جس کے تحت بایوماس اور دیگر فضلے کو توانائی کی دیگر مفید شکلوں میں تبدیل کرنے کو فروغ دیا جاتا ہے۔ آئل سنٹرل پبلک انٹرپرائزز نے زرعی فصل کی باقیات کو فیڈ اسٹاک کے طور پر استعمال کرتے ہوئے ایتھنول کی پیداوار کے لیے دوسری نسل  ایتھنول بائیو ریفائنریز قائم کی ہیں۔ پٹرولیم اور قدرتی گیس کی وزارت کے پائیدار متبادل میں سستے نقل وحمل  کی پہل میں چاول کے بھوسے سمیت بائیو ماس؍ فضلے سے اقتصادی قدر نکالنا شامل ہے تاکہ کمپریسڈ بائیو گیس  کو متبادل، سبز نقل و حمل کے ایندھن کے طور پر تیار کیا جا سکے۔ دسمبر 2022 میں، زراعت اور کسانوں کی بہبود کے محکمے نے دھان کے بھوسے کو استعمال کرنے والی مختلف اکائیوں تک دھان کے بھوسے کو جمع کرنے، ذخیرہ کرنے، کثافت اور نقل و حمل کے مسائل کا جائزہ لینے نیز مناسب جگہوں پر سپلائی چین قائم کرنے کے لئے حل تجویز کرنے کی خاطر ایک کمیٹی بھی تشکیل دی ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 196.32 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد79,313ہے۔
فی الحال زیر علاج مریضوں کی شرح 0.18فیصد ہے۔
سردست ملک میں شفایابی کی شرح98.61 فیصد ہے۔
گزشتہ 24 گھنٹوں کے دوران 7,293مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,27,15,193ہوگئی ہے۔
پچھلے 24 گھنٹوں کے دوران9,923 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.55 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 85.85کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,88,641ٹیسٹ کئے گئے۔
کامرس اور صنعت کی وزارتہ
گندم کی برآمد
نئی دہلی، 30 مارچ 2022:
خارجہ تجارتی پالیسی کے مطابق گندم کی برآمد 'فری' زمرے میں ہے اور اس لیے اس کی برآمد کے لیے حکومت سے کسی لائسنس / اجازت نامے کی ضرورت نہیں ہے۔ بڑھتی ہوئی عالمی مانگ کے پیش نظر بھارت سے برآمد کنندگان نے گندم برآمد کی ہے۔ حکومت مستحق ممالک کو انسانی امداد کی شکل کے علاوہ گندم برآمد نہیں کرتی۔
2020-21 اور 2021-22 کے دوران گندم کی برآمد  کی تفصیل ذیل کے جدول دی گئی ہے:
کمیت لاکھ میٹرک ٹن میں اور قدر ملین امریکی ڈالر میں
|
|
2020-21
|
|
2021-22 
|
|
کمیت
|
|
قیمت
|
|
کمیت
|
|
قیمت
|
|
21.55
|
|
567.93
|
|
70.35
|
|
2035.09
گندم سمیت تمام اشیا کی برآمد کا انحصار مختلف عوامل پر ہوتا ہے جیسے گھریلو پیداوار / کھپت، برآمدات کے لیے سرپلس، عالمی منظر نامہ اور مسابقتی قیمتیں۔ اس لیے آئندہ ربیع کے موسم میں برآمدات کے لیے اضافی رقم کا اندازہ لگانا مشکل ہے۔
یہ معلومات تجارت و صنعت کی وزیر مملکت محترمہ انوپریا پٹیل نے آج لوک سبھا میں ایک تحریری جواب میں دی ہیں۔
وزیراعظم کا دفتر
وزیر اعظم نے آکسیجن کی حسب ضرورت سپلائی کو یقینی بنانے کے لئے اس کی دستیابی کا جائزہ لیا
نئی دہلی، 16 اپریل 2021، وزیر اعظم نریندر مودی نے ملک میں میڈیکل گریڈ آکسیجن کی حسب ضرورت سپلائی کو یقینی بنانے کے لئے اس کی دستیابی کامفصل جائزہ لیاَ۔ صحت، ڈی پی آئی آئی ٹی، فولاد، سڑک ٹرانسپورٹ وغیرہ وزارتوں نے بھی اپنے مادخل وزیر اعظم سے شیئر کئے۔ وزیر اعظم نے اس بات پر زور دیا کہ وزارتو ں اور ریاستی حکومتوں کے درمیان تال میل کو یقینی بنانا بہت اہم ہے۔
وزیر اعظم مودی نے آکسیجن سپلائی کی موجودہ صورت حال اور 12 بہت زیادہ متاثرہ ریاستوں  میں آئندہ 15 روز میں متوقع استعمال کا بھی مفصل جائزہ لیا۔ ان ریاستوں میں ضلعی سطح کی صورت حال کا ایک جائزہ بھی وزیر اعظم کے سامنے پیش کیا گیا۔
وزیر اعظم کو مطلع کیا گیا کہ مرکز اور ریاستیں مسلسل رابطے میں ہیں اور20 اپریل ، 25 اپریل اور 30 اپریل تک کی متوقع مانگ کے تخمینے ریاستوں کے ساتھ شیئر کئے گئے۔ اسی کے مطابق بتدریج 20 اپریل، 25 اپریل اور 30 اپریل تک کی اپنی متوقع مانگ کو پورا کرنے کے لئے ان 12 ریاستوں کو4880 ایم ٹی، 5619 ایم ٹی اور 6593 ایم ٹی آکسیجن مختص کی گئی۔
وزیر اعظم کو بڑھتی ہوئی مانگ کو پورا کرنے کے لئے ملک کی پروڈکشن کی صلاحیت کے بارے میں بریفنگ دی گئی۔ وزیر اعظم نےہر ایک پلانٹ کی صلاحیت کے مطابق آکسیجن کے پروڈکشن میں اضافہ کرنے کا مشورہ دیا۔ اس سلسلے میں بات چیت کی گئی کہ اسٹیل پلانٹوں میں آکسیجن سپلائی کے فاضل اسٹاک کی میڈیکل استعمال کے لئے پیش کش کی جا رہی ہے۔
وزیر اعظم نے افسروں سے کہا کہ وہ ملک بھر میں آکسیجن لے جانے والے ٹینکروں کے بلا روکاوٹ آنے جانے کو یقینی بنائیں۔ آکسیجن کے ٹینکروں کے بین ریاستی نقل و حمل کو آسان بنانے کے لئے حکومت نے انہیں پرمٹ کےرجسٹریشن سے چھوٹ دی ہے۔ وزیر اعظم کو مطلع کیا گیا کہ ریاستوں اور ٹرانسپورٹروں سے کہا گیا ہے کہ وہ بڑھتی ہوئی مانگ کو پورا کرنے کے لئے تیزی سے سپلا ئی پہنچائے جانے کو یقینی بنانے کے لئے ڈرائیوروں سے شفٹوں میں کام کراتے ہوئے 24 گھنٹے ٹینکر چلائیں۔ سلنڈر بھرنے والے پلانٹوں کو بھی ضروری حفاظتی اقدامات کے ساتھ 24 گھنٹے کام کرنے کی اجازت دی جائے گی۔ حکومت ضروری صفائی ستھرائی کے بعد صنعتی سلنڈروں کو میڈیکل آکسیجن کے لئے استعمال کرنے کی اجازت دے رہی ہے۔ اسی طرح نائٹروجن اور آرگن کے ٹینکروں کو بھی ٹینکروں کی ممکنہ کمی کو پورا کرنے کے مقصد سے آکسیجن ٹینکروں میں تبدیل کرنے کی اپنے آپ اجازت مل جائے گی۔
افسروں نےمیڈیکل گریڈ آکسیجن درآمد کرنے کے کی جانے والی کوششوں سے بھی وزیر اعظم کوواقف کرایا۔
۔۔۔۔۔۔۔۔۔۔۔
ش ح۔ا گ۔ن ا۔
U-3771
(
امور داخلہ کی وزارت
پدم ایوارڈز-2024 کے لیے نامزدگی 15 ستمبر 2023 تک کی جاسکتی ہے
یوم جمہوریہ 2024 کے موقع پر پدم ایوارڈز 2024 کا اعلان کیا جائے گاجس کے لئے آن لائن نامزدگی/سفارشات حاصل کرنے کا کام یکم مئی 2023 کو شروع کیا گیا۔ پدم ایوارڈز کے لیے نامزدگیوں کی آخری تاریخ 15 ستمبر 2023 ہے۔ پدم ایوارڈز کے لیے نامزدگیا/سفارشات راشٹریہ پرسکار پورٹل  پر آن لائن موصول کی جائیں گی۔
پدم ایوارڈز، یعنی پدم وبھوشن، پدم بھوشن اور پدم شری، ملک کے اعلیٰ ترین شہری اعزازات میں سے ہیں۔ 1954 میں قائم کیے گئے، ان ایوارڈز کا اعلان ہر سال یوم جمہوریہ کے موقع پر کیا جاتا ہے۔ یہ ایوارڈ ’ امتیازی کام‘ کے اعتراف میں دیا جاتا ہے اور یہ تمام میدانوں /شعبوں مثلاً آرٹ، ادب اور تعلیم، کھیل کود، طب، سماجی کام، سائنس اور انجینئرنگ، عوامی امور، سول خدمت، تجارت اور صنعت وغیرہ ن میں نمایاں اور غیر معمولی کامیابیوں/ خدمات کے لیے دیا جاتا ہے ۔ نسل، پیشہ، عہدے یا صنف کے امتیاز کے بغیر تمام افراد ان ایوارڈز کے اہل ہیں۔ ڈاکٹروں اور سائنسدانوں کو چھوڑکر پی ایس یووز میں کام کرنے والوں سمیت سرکاری ملازمین، پدم ایوارڈز کے اہل نہیں ہیں۔
حکومت پدم ایوارڈز کو ’’پیپلز پدم‘‘ میں تبدیل کرنے کے لیے پرعزم ہے۔ لہذا تمام شہریوں سے درخواست کی جاتی ہے کہ وہ اپنی خود نامزدگی سمیت نامزدگیاں/سفارشات درج کرائیں۔ خواتین، سماج کے کمزور طبقات، ایس سی اور ایس ٹی، دیویانگ افراد اور معاشرے کی بے لوث خدمت کرنے والوں کے درمیان سے ایسے باصلاحیت افراد کی شناخت کے لیے ٹھوس کوششیں کی جا سکتی ہیں جن کی کارکردگی اور کارنامے واقعی تسلیم کئے جانے کے مستحق ہیں۔
نامزدگیوں/سفارشات میں مذکورہ بالا پورٹل پر دستیاب فارمیٹ میں مانگی گئی تمام متعلقہ تفصیلات شامل ہونی چاہئیں، ساتھ ہی بیانیہ کی شکل میں ایک توصیف نامہ  بھی جمع کرایا جائے جس میں متعلقہ میعدان/ شعبے میں نامزد کی جانے والی خاتون/ مرد کی نمایاں اور غیر معمولی کامیابیوں/خدمات کو واضح کیا جائے۔
اس سلسلے میں تفصیلات وزارت داخلہ کی ویب سائٹ  اور پدم ایوارڈ پورٹل  پر ’ایوارڈز اینڈ میڈلز‘ کے عنوان کے تحت بھی دستیاب ہیں۔ ان ایوارڈز سے متعلق قوانین اور قواعد ویب سائٹ پر دستیاب ہیں جس کا لنک ہے https://padmaawards.gov.in/AboutAwards.aspx ۔
۔۔۔۔۔۔۔۔۔۔۔
ش ح۔ا گ۔ن ا۔
U-4704
(Visitor Counter : 91
وزارت دفاع
لیفٹیننٹ جنرل اجے سنگھ نے انڈمان و نکوبار کمانڈ کے سولہویں کمانڈر انچیف کی حیثیت سے چارج سنبھالا
لیفٹیننٹ جنرل اجے سنگھ نے یکم جون 2021 کو انڈمان ونکوبار کے سولہویں کمانڈر انچیف کی حیثیت سے چارج سنبھال لیا ہے۔ انڈمان اور نکوبار کمانڈ  پورٹ بلیئر میں واقع مسلح افواج کا واحد تین سروس تھیٹر ہے۔ 13 ستمبر 1858 سے 162 سال سے زیادہ کی فیملی سروس کے ساتھ 5 ویں جنریشن کے ساتھ ساتھ کیولری/ آرمرڈ کور آفیسر، لیفٹیننٹ جنرل اجے سنگھ لارنس اسکول، صناور اور این ڈی اے اور آئی ایم اے کے ایک سابق طالب علم ہیں۔ انہیں 81 آرمرڈ ریجیمنٹ میں دسمبر 1983 میں کمیشن دیا گیا تھا۔ یہ ریجیمنٹ ان کے آنجہانی والد کی طرف سے تشکیل دی گئی تھی۔
جنرل آفیسر نے فوج کے جغرافیائی کمانڈ کے ساتھ ساتھ فوجی تربیتی کمانڈ کے سبھی 6 میں مختلف حیثیتوں سے کام کاج سنبھالا ۔ وہ آرمرڈ کور سینٹر اینڈ اسکول میں ٹینک گنری اور حربے کے انسٹرکٹر تھے۔ انہوں نے انگولہ میں ایک فوجی مشاہد کی حیثیت سے اقوام متحدہ کے ساتھ ساتھ آرمی ہیڈ کوارٹر، ہیڈ کوارٹر انٹگریٹیڈ ڈینفس اسٹاف میں میں اہم ذمہ داریاں انجام دی۔
لیفٹیننٹ جنرل نے کشمیر وادی اور شمال مشرق میں شورش پسندی کے خلاف کئی آپریشن میں بھی حصہ لیا۔جہاں وہ سرحد پر ایک ماؤنٹین ڈویژن میں تعینات تھے۔ ملازمت کے 16 سال کے ساتھ ایک میجر کی حیثیت سے جنرل آفیسر نے سیاچن گلیشیر میں بھی خدمات انجام دی اور وہ مراٹھا لائٹ انفینٹری کی ایک بٹالین میں تعینات تھے۔جہاں انہوں نے آپریشن وجے اور میگھ دودھ سیاچین گلیشیر میں ایک رائفل کمپنی کی کمانڈ کی اور شجاعت کے لئے آرمی چیف کا توصیف نامہ حاصل کیا۔
جنرل آفیسر نے ملٹری آپریشن ڈائریکٹوریٹ میں ایڈیشنل ڈی جی کی حیثیت سے آرمی ہیڈ کوارٹر میں حساس عہدوں پر رہ کر کام کیا اور وہ فائنانشیل میں ڈی جی اور ملٹری ٹریننگ میں بھی ڈی جی تھے۔ سرگرم آپریشن میں ایک رائفل کمپنی کے علاوہ لیفٹیننٹ جنرل اجے سنگھ نے پنجاب اور راجستھان سرحد پر تعینات کور،بریگیڈ اور ڈویژن کے علاوہ آرمرڈ ریجیمنٹ کی کمانڈ کی۔انہوں نے بہت سے پروقار فوجی کورسس میں شرکت کی ۔ ساتھ ہی ساتھ انہوں نے اونچائی والے جنگی اسکول اور ٹینک گنری اور ٹیکنالوجی کورسس میں ماؤن ٹرینگ کورسس میں شرکت کی۔ لیفٹیننٹ اجے سنگھ کو انڈونیشیا میں یو این سینئر مشن لیڈر کورس میں شرکت کے لئے منتخب کیا گیا۔ ساتھ ہی ساتھ برطانیہ میں رائل کالج آف ڈیفنس اسٹیڈیز کے کورس کے لئے بھی منتخب کیا گیا۔
لیفٹیننٹ جنرل اجے سنگھ 2013 میں اتراکھنڈ میں سیلاب سے متاثر ہونے والے لوگوں کو راحتی سرگرمیوں کی کوششوں کا ایک سرگرم حصہ تھا۔انہوں نے2017 میں اترپردیش اور بہار میں راحتی سرگرمیوں میں حصہ لیا۔جبکہ 2018 کیرالہ میں سرگرمیوں میں حصہ لیا ۔ وہ حکومت کی کووڈ کے خلاف مہم کی کوششوں میں بھی سرگرم رہے۔
وزیراعظم کا دفتر
وزیر اعظم نے پارسیوں کے نئے سال پر عوام کو مبارکباد دی
وزیر اعظم جناب نریندر مودی نے پارسیوں کے نئے سال پر عوام کو مبارکباد دی ہے۔
ایک ٹوئیٹ میں وزیر اعظم نے کہا:
’’پارسیوں کے نئے سال پر مبارکباد ،دعا ہے کہ آنے والا سال مسرت ،خوشحالی اور اچھی صحت جیسی نعمتوں سے بھرا ہو۔نوروز مبارک‘‘
وزارت دفاع
کرٹن ریزر - بحری انویسٹیچر تقریب 2022، کوچی میں 4 مئی کو منعقد ہوگی
نئی دہلی، 03 مئی 2022:
بحری انویسٹیچر تقریب - 2022 میں بحریہ کے ان اہلکاروں کو تہنیت پیش کی جائے گی جنھوں نے بہادری کے کارناموں، قیادت، پیشہ ورانہ کامیابیوں اور اعلی سطحی ممتاز خدمات کا مظاہرہ کیا ہے۔ صدر جمہوریہ ہند اور آف دی نیول سٹاف  ایڈمرل آر ہری کمار کے بدست انویسٹیچر تقریب کے دوران انعام یافتگان کو بہادری اور امتیازی خدمات کے ایوارڈ سے نوازا جائے گا۔
تقریب کے دوران 31 ایوارڈ یافتگان کو 06 ناو سینا میڈلز ، 08 ناو سینا میڈلز  اور 17 وششٹ سیوا میڈلز پیش کیے جائیں گے۔ ان کے علاوہ سروتم جیون رکشا پدک، لیفٹیننٹ وی کے جین میموریل گولڈ میڈل، کیپٹن روی دھیر میموریل گولڈ میڈل، بہترین گرین پریکٹس کے لیے سی این ایس ٹرافی اور یونٹ سائٹیشن بھی پیش کیے جائیں گے۔
تقریب میں ایوارڈ یافتگان کے شریک حیات اور اہل خانہ کے ساتھ ساتھ بھارتی بحریہ کے سینئر معززین بھی شرکت کریں گے۔
امور داخلہ کی وزارت
وزارت داخلہ نے ریاستوں کو مراسلہ بھیجا ہے کہ وہ مائگرینٹ مزدوروں کی آمدو رفت کے بارے میں معلومات حاصل کرنے اور بین ریاستی تال میل کے لیے این ایم آئی ایس کا استعمال کریں
نئی دلی 16 مئی 2020 / حکومت ہند نے مائگرینٹ مزدوروں کی آمد و رفت کو بسوں اور خصوصی شرمک ٹرینوں کے ذریعے اجازت دی ہے تاکہ وہ اپنے اپنے آبائی مقامات تک آسانی سے سفر کر سکیں۔
تمام ریاستوں نے پھنسے ہوئے لوگوں اور مائگرینٹ مزدوروں کی آمد و رفت میں سہولت کے لیے ان کے بارے میں معلومات حاصل کرنے کی خاطر آپات کے بندوبست کی قومی اتھارٹی  نے ایک آن لائن ڈیش بورڈ - نیشنل مائگرینٹ انفارمیشن سسٹم  تیار کیا ہے۔
یہ آن لائن پورٹل مائگرینٹ مزدوروں کی ایک مرکزی ڈیپازیٹری تیار کرے گا اور بین ریاستی مواصلات / تال میل میں سہولت پیدا کرے گا تاکہ ان کے آبائی مقامات تک سفر کو آسان بنایا جا سکے۔ اس میں رابطوں کا پتہ لگانے جیسی اضافی سہولیات بھی موجود ہیں جسے کووڈ سفر کو آسان بنایا جا سکے۔ اس میں رابطوں کا پتہ لگانے جیسی اضافی سہولیات بھی موجود ہیں جسے کووڈ-19 سے متعلق مجموعی کاموں کے لیے بھی استعمال کیا جا سکتا ہے۔
ایک مقام سے دوسری جگہ جانے والے لوگوں سے متعلق اہم اعداد و شمار جیسے نام ، عمر، موبائل نمبر، روانہ ہونے کا مقام اور پہنچنے والے ضلعے ، سفر کی تاریخ وغیرہ کو اپ لو ڈ کیا جا سکتا ہے جو ریاستیں پہلے ہی اکٹھا کر رہی ہیں۔
ریاستیں اس بات کا اندازہ لگا سکیں گی کہ کتنے لوگ اور کہاں سے باہر جا رہے ہیں اور کتنے لوگ ریاستوں میں اپنی منزل پر پہنچ رہے ہیں۔ ان لوگوں کے موبائل نمبر، رابطوں کا پتا چلانے اور کووڈ – 19 کے دوران ان کی آمدو رفت کی نگرانی کے لیے استعمال کیا جا سکتا ہے۔
۔۔۔۔۔۔۔۔۔۔۔۔۔
م ن۔ و ا۔ اع
U-2583
17.05.2020
(
صدر جمہوریہ کا سکریٹریٹ
صدر جمہوریہ ہند نے گریٹر نوئیڈا میں پہلے اترپردیش انٹرنیشنل ٹریڈ شو کا افتتاح کیا
اترپردیش انٹر نیشنل ٹریڈ شو ریاست کے مینوفیکچرر اور صنعتکاروں کے لئے قومی اور بین الاقوامی منڈی تک رسائی کا ایک مضبوط ذریعہ بنے گا:صدر مرمو
صدر ہند محترمہ دروپدی مرمو نے آج اکیس ستمبر 2023 کو گریٹر نوئیڈا میں پہلے اترپردیش انٹرنیشنل ٹریڈ شو کا افتتاح کیا
اس موقع پر اظہار خیال کرتے ہوئے صدر نے کہا کہ اترپردیش انٹر نیشنل ٹریڈشو اترپردیش کی مصنوعات کو ہندوستانی مارکیٹ میں اور بیرون وطن میں پہنچانے کے لئے ایک خوش آئند اقدام ہے۔ انھوں نے اس بات پر خوشی کا اظہار کیاکہ اس ٹریڈ شو میں دوہزار سے زیادہ مینوفیچکچرر اپنی مصنوعات پیش کررہے ہیں اور 66 ملکوں سے چار سو سے زیادہ خریدار اس میں حصہ لے رہے ہیں۔ انھوں نے اعتماد ظاہر کیا کہ اس ٹریڈ شو سے اترپردیش مینوفیکچرر اور صنعتکاروں کو اپنا مال قومی اور بین الاقوامی منڈی تک پہنچانے کا ایک ہم ذریعہ حاصل ہوگا۔
صدر ہند نے کہا کہ اس ٹریڈ شو میں ایک ضلع ایک پیداوار سے مختلف مصنوعات پیش کی جارہی ہیں۔ انھوں نے اس بات کو بھی سراہا کہ ہینڈی کرافٹ پر مبنی مصنوعات کے ساتھ ساتھ ریاست کے نوجوان صنعکار، خصوصا خواتین صنعتکار بھی اپنی مصنوعات پیش کررہی ہیں۔ محترمہ مرمو نے صنعتکاروں اور کارکنوں میں خواتین کی حصہ داری بڑھائے جانے کی ضرورت پر زور دیا۔
صدر جمہوریہ نے کہا کہ حالیہ برسوں میں اترپردیش کی حکومت نے اقتصادی ترقی اور سرمایہ کاری کے فروغ کی جانب متعدد اقدامات کئے ہیں۔ انھوں نے کہا کہ اب اترپردیش ملک میں ریاست گیر سطح پر تیزی سے ترقی کرتی معیشتوں میں سے ایک ہے اوریہ سرمایہ کاری کے عمل میں آسانی لاکر ، کاروبار کرنے میں آسانی پیدا کرکے اور بنیادی ڈھانچے کی ترقی میں تیزی لاکر ممکن بنایا گیاہے۔ انھوں نے اعتماد ظاہر کیا کہ ریاستی سطح پر اقتصادی ترقی کی اتنی بہترین کارکردگی کی بنیاد پر ہندوستان دنیا کی تیسری سب سے بڑی معیشت والا ملک بنے گا۔
صدر جمہوریہ نے کہا کہ اترپردیش 96 لاکھ سے زیادہ ایم ایس ایم ای کے ساتھ تمام ریاستوں میں اول مقام پر ہے۔ انھوں نے کہا کہ زمین سے گھری ریاست ہونے کے باوجود اترپردیش سے برآمدات میں لگاتار اضافہ ہورہا ہے۔ انھوں نے اس بات پر خوشی ظاہر کی کہ ریاست کی برآمدات جوکہ سال دوہزار سترہ اٹھارہ میں تقریبا 88 ہزار کروڑ روپے تھی وہ سال دوہزار بائیس تئیس میں بڑھ کر ایک لاکھ 75 ہزار کروڑ روپے پہنچ گئی ۔ انھوں نے کہا کہ جی ٹوئنٹی نئی دہلی کے رہنماؤں کے اعلانئے میں لوکل ویلیو پیدا کرنے اور ایم ایس ایم ای کو درپیش چیلنجوں کی نشاندہی کرنے اور ایم ایس ایم ای کو بین الاقوامی سطح پر جوڑنے کی بات شامل کی گئی ہے۔ انھوں نے اعتماد ظاہر کیا کہ اترپردیش انٹرنیشنل ٹریڈ شو ہماری قومی اور بین الاقوامی ترجیحات کو جی ٹوئنٹی کے مقاصد سے ہم آہنگ کرے گا۔